
న్యూఢిల్లీ : భద్రతా దళాలు గొప్ప విజయం సాధించాయి.  లష్కరే తొయిబా ఉగ్రవాది మహ్మద్ అమిర్ సజీవంగా పట్టుబడ్డాడు. దేశంలోని ఇతర ప్రాంతాల్లో దాడులు చేయాలని లష్కరే తొయిబా కుట్ర పన్నుతోందని ఈ ఉగ్రవాది చెప్పినట్లు తెలుస్తోంది. ఈ ఉగ్రవాదిని జాతీయ దర్యాప్తు సంస్థ (ఎన్ఐఏ)కు అప్పగించారు. ఇతని బృందంలో నలుగురైదుగురు ఉగ్రవాదులు ఉన్నట్లు తెలుస్తోంది. ఇతను పాకిస్థాన్లోని ముల్తాన్ ప్రాంతానికి చెందినవాడని తెలుస్తోంది.ఈనెల 24న  జమ్మూ-కశ్మీరు పోలీసులు, భద్రతా దళాలు సంయుక్తంగా నిర్వహించిన ఆపరేషన్లో ఇతనిని పట్టుకున్నట్లు తెలుస్తోంది. దేశంలోని జమ్మూ-కశ్మీరులోనే కాకుండా ఇతర ప్రాంతాల్లో ఉగ్రవాద దాడులు నిర్వహించడమే లక్ష్యంగా లష్కరే తొయిబా కుట్ర పన్నుతున్నట్లు అమిర్ చెప్పినట్లు సమాచారం.లష్కరే తొయిబా ఉగ్రవాది, అంతర్జాతీయ ఉగ్రవాది, ముంబై దాడుల సూత్రధారి హఫీజ్ సయీద్ ఇటీవలే పాకిస్థాన్లో గృహ నిర్బంధం నుంచి విడుదలైన సంగతి తెలిసిందే. విడుదలైన వెంటనే అతను మాట్లాడుతూ భారత ప్రభుత్వంపై యుద్ధం ప్రకటించాడు. ఈ నేపథ్యంలో ఈ హెచ్చరికలను తేలిగ్గా తీసుకోరాదని విశ్లేషకులు చెప్తున్నారు.

newdhilly : bhadrata dalaalu goppa vijayam saadhinchaayi.  lashkare toiba ugravaadi mahmad amir sajeevamgaa pattubaddaadu. desamloni itara praantaallo daadulu cheyalani lashkare toiba kutra pannutondani ee ugravaadi cheppinatlu telustondi. ee ugravaadini jaateeya daryaaptu samstha (niai)ku appaginchaaru. itani brundamlo naluguraiduguru ugravaadulu unnatlu telustondi. itanu paakisthaanlooni multan praantaaniki chendinavaadani telustondi.eenela 24na  jammoo-kashmeeru poliisulu, bhadrata dalaalu samyuktamgaa nirvahinchina aapareshanlo itanini pattukunnatlu telustondi. desamloni jammoo-kashmeerulone kakunda itara praantaallo ugravaada daadulu nirvahinchadame lakshyamgaa lashkare toiba kutra pannutunnatlu amir cheppinatlu samacharam.lashkare toiba ugravaadi, antarjaatiiya ugravaadi, mumbai daadula suutradhaari hafise sayeed itivale paakisthaanlo gruha nirbandham nunchi vidudalaina sangati telisinde. vidudalaina ventane atanu maatlaadutuu bhaarata prabhutvampai yuddham prakatinchaadu. ee nepathyamlo ee heccharikalanu teliggaa teesukoraadani vislaeshakulu cheptunnaaru.